Skattecentrene i Nordjylland bliver bevaret, men vil fremover have 32 færre medarbejdere end i dag. De tre centre i Hjørring, Aalborg og Thisted overlever således den omstrukturering, som Skat netop har offentliggjort. Så heldige er de ikke lidt længere sydpå, hvor både Randers og Struer må vinke farvel til de lokale skattecentre. I Hjørring er der i dag 151 ansatte. Fremover vil der værre 140. I Aalborg er der i dag 349 ansatte. Fremover vil der være 340. I Thisted er der i dag 112 ansatte. Fremover vil der være 100. Omstruktureringen skal gennemføres frem mod 2020.

Referat:
1100 medarbejdere i Skat skal skifte arbejdsplads. I Nordjylland overlever skattecentrene.